**210211**

**Сэр Эрнест Шаклетон. Екіншісі**

***«Адамның достарына көрсететін ең зор сүйіспеншілігі — олар үшін өмірін құрбан етуі.»***

***(Жохан 15:13)***

Шаклетон өзінің күнделігінде, команданың барлық мүшелеріне бір-бірден берілген құрғақ нанды қоспағанда, барлық азық-түлік қорлары таусылғаны туралы айтып берді. Топ мүшелерінің кейбіреулері мұзды немесе қарды ерітіп, нанмен бірге шай қайнатып, ішті. Басқалары болса, сол бір нанды, аштық адам төзбестік болғанға дейін сақтаймыз деп, азық-түлік пакеттеріне салып қойған еді.

От жағып, шаршап-шалдыққан ер адамдар өздерінің көрпе қаптарына кіріп ұйқыға кетеді. Кейінірек Шаклетон, енді ұйықтап бара жатқынында, ең сенімді адамдарының біреуінің көрпе қабында отырып, айналасына қарай бастағанын байқады.

Шаклетон сол ер адамның қасында жатқан досының азық-түлік сөмкесіне бара жатқанын көргенде жүрегі елжіреп кетті. Бұл адам өзінің досынан ұрлап кетеді деп ойлауға батылы бармады. Шаклетон орнынан қозғалмай, сол адамның не істейтінін бақылап жата берді. Әлгі адам өзінің нанын алып, көршісінің сөмкесіне салып жатқанын көрді.

Иса: «Адамның достарына көрсететін ең зор сүйіспеншілігі — олар үшін өмірін құрбан етуі.»- деді (Жохан 15:13). Шаклетон мен оның командасы жеті айдан кейін межелі жерге жеткенде, олардың шаршап-шалдығып, шаршағандықтары соншалық, достары оларды тани алмады. Олар қалай тірі қалды? Бір биограф былай деп жазды: «Бұл сапарды басынан аяғына дейін өтіп шыққан адамдар, өздерінің қауіпті сапарында оларды жетелеген Біреудің қастарында сезгендіктерін айтты. Олар қалай болғанда да жалғыз емес екендіктерін білді».

Тәңір Иеміз бұл батыл адамдардың мінажаттарына жауап берді. Өзінің соңғы азық-түлігін бауырына беруге дайын адамды, Жаратқан Иеміз үнемі молынан жарылқайды. Шынында да, Шаклетон және оның командасы - мықты ерлер. Тәңір Иеміз бізді де сондай мықты ете алады.